《夜卧沈子书斋出素笺索题信笔赋》
明代·胡应麟

褥许分青锦，厨仍卧碧纱。浓香熏柏子，清梦杂梅花。

未觉仙家好，浑忘客路赊。异时怀仲举，湖水渺云沙。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。